**Ministru kabineta rīkojuma projekta**

**“Par Latvijas līdzdalības nodrošināšanu NATO Drošības investīciju programmā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 36. punkta izpilde.Lai nodrošinātu NATO Drošības investīciju programmas (NSIP – NATO *Security Invesment Programme*; turpmāk – NSIP) projektu veiksmīgu īstenošanu, ir paredzēts, ka normatīvā akta regulējums par Aizsardzības ministrijas (turpmāk – AM) un Valsts aizsardzības militāro objektu un iepirkumu centra (turpmāk – VAMOIC) amata vietu izmaiņām un piemaksas noteikšanu projektu īstenošanas laikā stājas spēkā ar 2019. gada 1. novembri.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas iniciatīva.1. Pamatojoties uz 2004. gada 9. marta likumu „Ziemeļatlantijas līgums” Latvijai kā Ziemeļatlantijas līguma organizācijas (NATO) dalībvalstij ir tiesības pieteikt projektus un pretendēt uz to finansējumu no NATO Drošības investīciju programmas.
2. Saskaņā ar Ministru kabineta 2017. gada 27. februāra rīkojumu Nr. 95 „Par atļauju Aizsardzības ministrijai uzņemties ilgtermiņa saistības, lai nodrošinātu dalību Ziemeļatlantijas līguma organizācijas Drošības investīciju programmā” Aizsardzības ministrija īsteno NISP apstiprināto infrastruktūras objektu atjaunošanu un būvniecību.
3. Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 36. punktu Aizsardzības ministrija var iesniegt pieprasījumu līdzekļu pārdalei no 80.00.00 programmas tādā apmērā, kādā vispārējos valsts pamatbudžeta ieņēmumos ir saņemti ārvalstu finanšu palīdzības līdzekļi par iepriekš no budžeta līdzekļiem īstenotajiem projektiem. No 80.00.00 programmas saņemtie līdzekļi ir izmantojami ar valsts aizsardzību un drošību saistīto mērķu sasniegšanai.
4. Atmaksātie ārvalstu finanšu palīdzības līdzekļi ir par iepriekšējos gados izbūvēto infrastruktūru projekta Nr. 2RS3304-01 ietvaros, kā realizācija apstiprināta ar Ministru kabineta 2017. gada 27. februāra rīkojumu Nr. 95 „Par atļauju Aizsardzības ministrijai uzņemties ilgtermiņa saistības, lai nodrošinātu dalību Ziemeļatlantijas līguma organizācijas Drošības investīciju programmā”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | NATO militāro spēju attīstība notiek, izmantojot NSIP, kas ir atsevišķi reglamentēta un administrēta starptautiska investīciju programma, kuras mērķis ir nodrošināt NATO spēku komandierus ar tiem nepieciešamajām spējām (iekārtām, sistēmām, infrastruktūru utt.). NSIP finansējums ir pieejams tādiem NATO spēju projektiem, kuru būtība vai izmaksas pārsniedz to, kas NATO izpratnē būtu sagaidāms kā ieguldījums no vienas dalībvalsts. Kopš 2016. gada Latvijas teritorijā ir būtiski pieaudzis NSIP projektu skaits: uzsākti vairāk nekā 40 jauni infrastruktūras attīstības projekti. NATO 2018. gadā ir apstiprinājusi papildu projektu īstenošanu 9 milj. *euro* apmērā, kā arī, ņemot vērā NATO izstrādē esošos plānošanas dokumentus, ir sagaidāms, ka NATO turpinās īstenot papildu infrastruktūras attīstības projektus Latvijas teritorijā.NATO spēju projektu īstenošana prasa dalībvalstu papildus administratīvos resursus. Tas var radīt NATO projektu īstenošanas palēninājumu, ja valstij administratīvie resursi jāveltī vienlaicīgi gan nacionālo spēju, gan NATO spēju attīstībai, tādēļ daudzos gadījumos projektu realizācijā tiek iesaistītas arī NATO aģentūras. Katru NATO NSIP projektu vai vairāku projektu kopumu, ja tiem ir nepieciešams nacionālais līdzfinansējums, apstiprina MK, atļaujot Aizsardzības ministrijai uzņemties ilgtermiņa saistības un nosakot projekta īstenošanai nepieciešamā finansējuma apjomu, t. sk. NATO NSIP un nacionālā līdzfinansējuma daļu. Šāda kārtība ir noteikta visiem ES un NATO līdzfinansētajiem projektiem. NSIP projektu īstenošana notiek atbilstoši atsevišķām NATO reglamentētām procedūrām, kuru ietvaros regulāri jāatskaitās NATO par projektu īstenošanas gaitu un izstrādātajiem risinājumiem, kā arī NATO veic fizisko un finanšu auditu. Šīs procedūras atšķiras no nacionālajām, tādēļ ir vajadzīga personāla apmācība un jāuztur ekspertīzes līmenis NSIP projektu īstenošanā, lai projekts atbilstu NATO spēju prasībām.Šobrīd īstenotajos projektos ir vērojama termiņu nobīde, jo ir nepietiekama administratīvā kapacitāte, lai izstrādātu un saskaņotu projektu dokumentāciju vēl pirms reālo darbu uzsākšanas. Daļu projektu šī iemesla dēļ īsteno NATO aģentūras, kas ir specializējušās līdzīgu projektu vadībā, līdzsvarojot administratīvo slogu starp nacionālo un NATO administrāciju. Neskatoties uz to, ir prognozējams apstiprināto projektu realizācijas termiņu pagarinājums.NATO finansētos vai līdzfinansētos projektus īsteno Valsts aizsardzības militāro objektu un iepirkumu centrs un virsuzraudzību un stratēģisko plānošanu nodrošina Aizsardzības ministrija. Projektu veiksmīgu turpmāko darbību ir iespējams nodrošināt, projektu īstenošanā tieši iesaistītajam personālam palielinot nepieciešamo finanšu resursu apjomu atlīdzībai. Finansējums tiks izmantots amata vietu izveidei un finansēšanai projektu īstenošanas laikā, kā arī piemaksām atsevišķām projektu īstenošanā iesaistītajām amatpersonām, kas sniedz atbalstu. NATO ārvalstu finanšu palīdzības mērķis ir saistīts ar NATO noteikto kārtību, kas paredz arī administratīvās kapacitātes nodrošināšanu, t.sk., administratīvo izmaksu un personāla atlīdzības segšanu.  Šobrīd nepieciešams izmantot daļu no atmaksātā NSIP finansējuma 2 milj. *euro* apmērā, kas 2018. gadā tika saņemts NSIP ietvaros, par iepriekšējos gados izbūvēto infrastruktūru, kur lielākie maksājumi tika veikti 2016. gadā 0.4 milj. *euro* apmērā un 2017. gadā 3.7 milj. *euro* apmērā no apakšprogrammas 22.12.00 „Nacionālo bruņotos spēku uzturēšana” un programmas 33.00.00 „Aizsardzības īpašumu pārvaldīšana”. Ministru kabineta rīkojums „Par Latvijas līdzdalības nodrošināšanu NATO Drošības investīciju programmā” paredz Aizsardzības ministrijai projektu īstenošanas laikā nodrošināt atlīdzībai nepieciešamo finansējumu, veicot pārdali no budžeta resora „74. Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” uz AM budžeta apakšprogrammu 73.07.00 „NATO investīciju projekti” pasākumu „Drošības investīciju programmas koordinēšana”, nepārsniedzot kopējos valsts pamatbudžeta ieņēmumos saņemtos ārvalstu finanšu palīdzības līdzekļus, saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 36. punktā noteikto. |
| 3. | Projekta izstrādē iesaistītās institūcijas un publiskas personas kapitālsabiedrības | Ministru kabineta rīkojuma projektu ir izstrādājusi Aizsardzības ministrija, sadarbojoties ar Valsts aizsardzības militāro objektu un iepirkumu centru un Finanšu ministriju. |
| 4. | Cita informācija | Ministru kabineta rīkojuma projekts attiecas uz 16. politikas jomu – valsts aizsardzības politiku. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 | 0  | 0 | 0  | 0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0 | 0 | 0 | 0 | 0 | 0 |
| 1.2. valsts speciālais budžets |  0 |  0 | 0  | 0  | 0  | 0  | 0  |
| 1.3. pašvaldību budžets |  0 |  0 | 0  | 0  | 0  | 0  | 0  |
| 2. Budžeta izdevumi |  0 |  38 858 | 0  | 596 853 | 0  |  596 853 |  596 853 |
| 2.1. valsts pamatbudžets |  0 |  38 858 | 0  |  596 853 | 0  |  596 853 |  596 853 |
| 2.2. valsts speciālais budžets |  0 |  0 | 0  | 0  | 0  | 0  | 0  |
| 2.3. pašvaldību budžets |  0 |  0 | 0  | 0  | 0  | 0  | 0  |
| 3. Finansiālā ietekme |  0 |  -38 858 | 0  | -596 853 | 0  |  -596 853 |  -596 853 |
| 3.1. valsts pamatbudžets |  0 | -38 858 | 0  |  -596 853 | 0  |  -596 853 |  -596 853 |
| 3.2. speciālais budžets |  0 |  0 | 0  | 0  | 0  | 0  | 0  |
| 3.3. pašvaldību budžets |  0 |  0 | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  38 858 | 0  |  596 853 | 0  |  596 853 |  596 853 |
| 5. Precizēta finansiālā ietekme | X |  0 | X  | 0  | X  | 0  | 0  |
| 5.1. valsts pamatbudžets |  0 | 0  | 0  | 0  |
| 5.2. speciālais budžets |  0 | 0  | 0  | 0  |
| 5.3. pašvaldību budžets |  0 | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | AM ir veikusi apropriācijas izmaiņas 1 829 417 *euro* apmērā budžeta apakšprogrammā 73.02.00 „Atmaksas valsts pamatbudžetā par citu ārvalstu finanšu palīdzības līdzfinansēto projektu finansējumu”, lai palielinātu kopējos valsts pamatbudžeta ieņēmumos saņemtos ārvalstu finanšu palīdzības līdzekļus.Nepārsniedzot kopējos valsts pamatbudžeta ieņēmumos saņemtos ārvalstu finanšu palīdzības līdzekļus, saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 36. punktu, AM iesniegs priekšlikumus izdevumu pārdalei no budžeta resora „74. Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” uz budžeta apakšprogrammu 73.07.00 „NATO investīciju projekti” pasākuma „Drošības investīciju programmas koordinēšana” īstenošanai 2019. gadā 38 858 *euro*, 2020., 2021. un 2022. gadā 596 853 *euro* ik gadu. Aizsardzības ministrijai NSIP projektu īstenošanas funkcijas kvalitatīvai nodrošināšanai nepieciešams budžeta apakšprogrammā 73.07.00 „NATO investīciju projekti” pasākuma „Drošības investīciju programmas koordinēšana” ietvaros izveidot 9 jaunas amata vietas un piemaksas par papildu darbu pasākuma īstenošanā iesaistītajam personālam. 2019. gadā NSIP projektu īstenošanā iesaistītā personāla atlīdzībai un piemaksai par papildu darbu plānots novirzīt 38 858 *euro*. Atlīdzība 3 amata vietām 14 273 *euro* , t. sk.:13. mēnešalgu grupa:1917 *euro* × 3 personas × 2 mēn. = 11 502 *euro*.Darba devēja valsts sociālās apdrošināšanas obligātās iemaksas 24,09% – 2771 *euro* apmērā attiecīgajā periodā. 2019. gadā projekta īstenošanā iesaistītajam personālam piemaksas par papildu darbu 30% no amata vietu skaitam plānotās mēnešalgu kopsummas attiecīgajā periodā – 19 812 *euro* apmērā un darba devēja valsts sociālās apdrošināšanas obligātās iemaksas 24,09% attiecīgajā periodā – 4773 *euro* apmērā.2020., 2021. un 2022. gadā NSIP projektu īstenošanā iesaistītā personāla atlīdzībai un piemaksai par papildu darbu plānots novirzīt 596 853 *euro* ik gadu.Mēnešalga 9 amata vietām 217 212 *euro* , t. sk.:12. mēnešalgu grupa:1647 *euro* × 2 personas × 12 mēn. = 39528 *euro*;13. mēnešalgu grupa:1917 *euro* × 3 personas × 12 mēn. = 69012 *euro*;14. mēnešalgu grupa:2264 *euro* × 4 personas × 12 mēn. = 108672 *euro*.Piemaksa par papildu darbu 10% (attiecīgi 21 722 *euro* (217 212 × 0,1 = 21721.20 )), prēmijas un naudas balvas 10% (attiecīgi 21 722 *euro* (217 212 × 0,1 = 21721.20 )) no plānotajam amata vietu skaitam plānotās mēnešalgu kopsummas attiecīgajā saimnieciskajā gadā, darba devēja valsts sociālās apdrošināšanas obligātās iemaksas 24,09% (attiecīgi 65 409 *euro*), kā arī darba devēja pabalsti un kompensācijas, no kuriem aprēķina iedzīvotāju ienākuma nodokli un valsts sociālās apdrošināšanas obligātās iemaksas, un atvaļinājuma pabalstu pieaugums tiek plānots 5% (attiecīgi 10 861 *euro*) no amatu vietu skaitam plānotās mēnešalgu kopsummas attiecīgajā saimnieciskajā gadā. Projekta īstenošanā iesaistītajām personālam plānotas piemaksas par papildu darbu 30% attiecīgajā saimnieciskajā gadā – 209 466 *euro* apmērā un darba devēja valsts sociālās apdrošināšanas obligātās iemaksas 24,09% attiecīgajā saimnieciskajā gadā – 50 461 *euro* apmērā.NSIP finansējumu, kas AM piešķirts, pamatojoties uz atbilstību kopējām NATO vajadzībām un vienotajām prasībām, ko ieskaita vispārējos valsts pamatbudžeta ieņēmumos un pēc tam pārdala AM budžeta apakšprogrammas 73.07.00 „NATO investīciju projekti” pasākumam „Drošības investīciju programmas koordinēšana”, neiekļaus kopējā finanšu resursu apjomā, nosakot valsts aizsardzības finansējumu 2 % apmērā no prognozētā iekšzemes kopprodukta apjoma. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektu īstenošanas laikā nepieciešamas Aizsardzības ministrijas un Valsts aizsardzības un militāro objektu un iepirkumu centra amata vietu skaita izmaiņas, palielinot to par 9 amata vietām.  |
| 8. Cita informācija | Ministru kabineta rīkojuma izpildi atbilstoši piešķirtajiem valsts budžeta līdzekļiem no 2019. gada 1. novembra līdz 2022.gada 31.decembrim Aizsardzības ministrija nodrošinās budžeta apakšprogrammas 73.07.00 „NATO investīciju projekti” pasākuma „Drošības investīciju programmas koordinēšana” ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Noteikumu projekta izskatīšanas Ministru kabineta sēdē tas būs pieejams Ministru kabineta tīmekļa vietnē [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Noteikumu projekts netiek nodots sabiedriskajai apspriešanai, ņemot vērā tā specifisko regulējumu un attiecināmību tikai uz NSIP projektu īstenošanā iesaistītā personāla atlīdzības jautājumiem. |
| 3. | Sabiedrības līdzdalības rezultāti | Sabiedrības līdzdalības procesa nepiemērošanas dēļ netika arī saņemti iebildumi vai priekšlikumi par Noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs. |
| Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildē netiks izveidotas jaunas institūcijas un netiks likvidētas vai reorganizētas esošās institūcijas. |
| Cita informācija | Nav. |

Ministru prezidenta biedrs, aizsardzības ministrs             Artis Pabriks

A. Vaice, 67335051

Aija.Vaice@mod.gov.lv